అత్యంత ప్రతిష్టాత్మకంగా, భారీ బడ్జెట్తో తెరకెక్కిన ‘బాహుబలి-2’ సినిమా విడుదలకు కొద్ది రోజుల సమయం మాత్రమే ఉంది. మామూలుగా ఓ భాషలో విడుదయ్యే సినిమాకే బోల్డెంత టెన్షన్ పడిపోతుంటారు దర్శక, నిర్మాతలు. అలాంటిది వివిధ భాషల్లో దేశవ్యాప్తంగా విడుదల కాబోతున్న సినిమా అంటే ఇంకెంత టెన్షన్ ఉంటుంది. ఇలాంటి సమయంలో సంచలన దర్శకుడు రామ్గోపాల్ వర్మ చేసిన ట్వీట్ రాజమౌళికి చిరాకు తెప్పించిందో ఏమిటో.. ‘అయ్యా.. నన్ను ఒగ్గెయండయ్యా’ అంటూ ట్వీట్ చేశాడు.గతంలో రాజమౌళితో తీయించుకున్న ఓ ఫోటోను షేర్ చేసిన వర్మ.. ‘ఈ ఫోటోలో నేను అసహ్యంగా ఉన్నాను. రాజమౌళి అందంగా ఉన్నాడు’ అని ట్వీట్ చేశాడు. ఈ ట్వీట్కు బాలీవుడ్ విమర్శకుడు కమాల్ ఆర్ ఖాన్ స్పందించాడు. ‘మీరు ఇద్దరూ గొప్ప దర్శకులనడంలో సందేహం లేదు. అయితే ఈ ఫోటోలో మీరిద్దరూ అసహ్యంగానే ఉన్నార’ని ట్వీట్ చేశాడు కమాల్. దీంతో రాజమౌళికి చిర్రెత్తుకొచ్చింది. ‘మీరు చాలా బాగా చెప్పారు. అందరూ మీ అంత, షారూక్ అంత అందంగా ఉండలేర’ని వ్యంగ్యంగా సమాధానమిచ్చాడు. దానికి స్పందించిన కమాల్.. ‘నేను అందంగా ఉన్నానన్న విషయం నాకు తెలుసు. షారూక్ గురించి మాత్రం చెప్పలేన’ని ట్వీట్ చేశాడు. ఆ తర్వాత రామ్గోపాల్ వర్మ స్పందిస్తూ.. ‘ఆ విషయం ప్రపంచం మొత్తం అంగీకరిస్తుంద’ని చెప్పాడు. ఆ తర్వాత రాజమౌళి ‘అయ్యా.. నన్ను ఒగ్గెయండయ్యా’ అంటూ ట్వీట్ చేశాడు.
atyanta pratishtaatmakamgaa, bhari badjetto terakekkina ‘bahubali-2’ sinima vidudalaku koddi rojula samayam matrame undi. maamuulugaa oo bhashalo vidudayye cinemake boldenta tension padipotuntaaru darsaka, nirmaatalu. alantidi vividha bhaashallo desavyaaptamgaa vidudala kaabotunna sinima ante inkenta tension untundi. ilanti samayamlo sanchalana darsakudu ramgopal varma chesina tweet rajamouliki chiraaku teppinchindo emito.. ‘ayya.. nannu oggeyandayya’ antuu tweet cheshaadu.gatamlo rajamoulitho teeyinchukunna oo photonu share chesina varma.. ‘ee photolo nenu asahyamgaa unnaanu. rajamouli andamgaa unnaadu’ ani tweet cheshaadu. ee tweetku balivud vimarsakudu kamal ar khan spandinchaadu. ‘meeru iddaruu goppa darsakulanadamlo sandeham ledu. ayithe ee photolo meeriddaruu asahyamgaane unnara’ni tweet cheshaadu kamal. deentho rajamouliki chirrettukochindi. ‘meeru chala baga cheppaaru. andaruu mee anta, sharuk anta andamgaa undalera’ni vyangyamgaa samadhanamichadu. daaniki spandinchina kamal.. ‘nenu andamgaa unnaananna vishayam naaku telusu. sharuk gurinchi maatram cheppalena’ni tweet cheshaadu. aa tarvaata ramgopal varma spandistuu.. ‘aa vishayam prapancham mottam angeekaristunda’ni cheppaadu. aa tarvaata rajamouli ‘ayya.. nannu oggeyandayya’ antuu tweet cheshaadu.